SP Arhitektura

**URBANA STRUKTURA I REKONSTRUKCIJA**

Školska godina 2016/17

doc.dr Malina Čvoro

Na predmetu se upoznaje student sa fenomenom grada, koji se posmatra morfogenetski odnosno u sklopu istorijskog kontinuiteta njegovog nastanka, razvoja i promjena kroz vrijeme. Cilj predmeta je da se putem urbanističkog istraživanja i urbanističkog projektovanja omogući ponovno oživljavanje i oblikovanje izgrađenog prostora, a za dati prostor to je moguće postići rekonstrukcijom, remodelacijom, konzervacijom ili restauracijom, kao i potpuno novom izgradnjom novih cjelina ili pojedinačnih objekata.

Ove godine, tema semestralnog zadatka je prostor urbanog priobalja. Studenti biraju specifične segmente priobalnog prostora uz rijeku Vrbas u Banjaluci. Moguće je izabrati i urbano priobalje nekog drugog naselja ali dostupnog za istraživanje.

Dinamika rada na predmetu u toku mjeseca marta je sledeća:

1. Uvodno predavanje i upoznavanje sa predmetnim zadatkom **22.02.2017.**
2. **Fizičke karakteristike prostora priobalja**(predavanje) **01.03.2017.**
3. Slobodna sedmica – samostalni odabir prostora i obuhvata intervencije (rad na terenu, fotografisanje i istraživanje lokacije, posmatranje korisnika...) **08.03.2017.**
4. **Funkcionalne karakteristike prostora priobalja**( predavanje) **+ 1. Radionica** : analiza odabranog obuhvata sa posebnim naglaskom na fizičke i funkcionalne karakteristike priobalnog prostora - **15.03.2017.**
5. **Kulturni identitet** ( predavanje) **22.03.2017.**
6. **Predaja rezultata 1. Radionice** **29.03.2017.**

* ( druga i treća radionica planirane su u mjesecu aprilu i maju)